โบรกฯมอง KCE กำไร Q4 “ออลไทม์ไฮ” 700 ลบ.รับออเดอร์แน่น แนะ “ซื้อ” เป้า 100 บาท 
ฟินันเซียฯ มอง KCE กำไรไตรมาส 4/64 “ออลไทม์ไฮ” แตะ 700 ลบ. รับคำสั่งซื้อแกร่งครอบคลุมถึงครึ่งปีแรกของปี65 มั่นใจธุรกิจโตเด่น โบรกฯ เชียร์ “ซื้อ” เป้า 100 บ. 
ฟินันเซียฯ คาด KCE โชว์กำไร Q4 “ออลไทม์ไฮ” แตะ 700 ลบ. รับคำสั่งซื้อแน่น แนะ “ซื้อ” เป้า 100 บาท 
11 พ.ย. 2564

บริษัทหลักทรัพย์ ฟินันเซีย ไซรัส ระบุในบทวิเคราะห์ (11พ.ย.64)  ประเมินเกี่ยวกับหุ้นบริษัท เคซีอี อีเลคโทรนิคส์ จำกัด (มหาชน) หรือ KCE โดยมองกำไรสุทธิ ไตรมาส 3 ปี 2564 เท่ากับ 604 ล้านบาทลดลง 2.3% เมื่อเทียบกับไตรมาสก่อนหน้าและเพิ่ม141.6% เมื่อเทียบกับงวดเดียวกันของปีก่อนสะดุดตัวลง เมื่อเทียบกับไตรมาสก่อนหน้า เล็กน้อย มาจากปัญหาแรงงานติดเชื้อ ทำให้ต้องหยุดสายการผลิตที่โรงงานอยุธยาชั่วคราว 10 วัน และถูกกระทบจาก Container Shortage ทำให้รายได้ PCB ปรับลง ลดลง1.5% เมื่อเทียบกับไตรมาสก่อนหน้าแต่ได้บาทอ่อนค่าและต้นทุนทองแดงที่ปรับลงเข้ามาช่วยหักล้าง ประกอบกับค่าใช้จ่ายลดลงมากกว่าคาด
โดย ลดลง 13.6% เมื่อเทียบกับไตรมาสก่อนหน้าทำให้ SG&amp;A to Sale อยู่ในระดับต่ำเพียง 10.4% จากปกติอยู่ที่ 12%-13% แต่มองว่าได้ผ่านจุดต่ำสุดแล้วใน ไตรมาส 3 ปี 2564 ล่าสุดทุกโรงงานกลับมา Operate ได้เต็มที่อีกครั้ง
ด้านนักวิเคราะห์ได้คาดกำไร ไตรมาส 4 ปี 2564 จะกลับมาฟื้นตัวอยู่ที่ราว 700-720 ล้านบาท โตดีทั้ง เมื่อเทียบกับไตรมาสก่อนหน้า และ เมื่อเทียบกับงวดเดียวกันของปีก่อนอาจเป็นจุดสูงสุดใหม่ ภายหลังกลับมา Operate โรงงานได้ปกติ ไม่มีปัญหา Labor Shortage และอยู่ระหว่างเร่งขยายกำลังการผลิตส่วนเพิ่มทั้ง 2 โรงงาน ลาดกระบังและอยุธยาเพื่อให้รองรับคำสั่งซื้อได้ทันใน ไตรมาส 4 ปี 2564 ที่จะเพิ่มขึ้นราว 20% เมื่อเทียบกับไตรมาสก่อนหน้า และคาดอัตรากำไรขั้นต้นจะฟื้นตัวในทิศทางเดียวกัน
อย่างไรก็ดีหลังจากประโยชน์จาก Economies of Scale กลับมาอีกครั้ง เบื้องต้นนักวิเคราะห์คาดกำไรสุทธิปี 2564 ไว้ตามเดิมที่ 2,480 ล้านบาท เพิ่ม 120% เมื่อเทียบกับงวดเดียวกันของปีก่อน อาจมี Downside เล็กน้อย 2%-3%
นอกจากนี้ผู้บริหารยังตั้งเป้ารายได้ในปี 2565 เติบโตสูงราว 15%-20% เมื่อเทียบกับงวดเดียวกันของปีก่อน โดยมีคำสั่งซื้อในมือครอบคลุม ครึ่งปีแรกของปี 2565 ปัจจุบันบริษัทเผชิญปัญหาผลิตไม่ทัน ซึ่งเป็นปัญหาที่ดี เพราะคำสั่งซื้อยังแข็งแกร่ง และมีบางส่วนถูกเลื่อนออกมาจากปี 2564 จากปัญหา Container Shortage ของลูกค้า
ทั้งนี้จากสถานการณ์โดยรวมที่ดีขึ้นชัดเจน อาทิ COVID คลี่คลายและราคาทองแดงเริ่มอ่อนตัวลง และยังไม่เห็นผลกระทบจาก Chip Shortage ในขณะที่คาดจะใช้กำลังการผลิตส่วนเพิ่มได้เต็มที่ตั้งแต่ ไตรมาสแรกของปี 2565 จึงคาดเห็นการเติบโตของรายได้และอัตรากำไรขั้นต้นเร่งตัวขึ้นในทุกไตรมาสของปี 2565 ดังนั้นนักวิเคราะห์ประมาณการกำไรสุทธิปี 2565 เติบโตดีต่อเนื่อง เพิ่ม 35% เมื่อเทียบกับงวดเดียวกันของปีก่อนเป็น 3,343 ล้านบาท
คงราคาเป้าหมายที่ 100 บาท อิง PE เดิม 35 เท่า
 
 
 